Reede hommik lauluväljakul algas loomulikult sellega, et keegi ei teadnud, kuhu minna. Ometi kulus Toomasel ja tema abilistel segaduse korrastamiseks väga vähe aega. Lapsed jooksid lavale alumistelt astmetelt, naiskoorid tagumistest käikudest, süntesaatorid jõudsid õigel ajal kohale ja süntesaatorimängija ehk Piret Rips ka täpselt 5 minutit enne proovi algust. Lastekoorilaulude seaded ehk saated flöödile, oboele, viiulile ja süntesaatorile tulid koos sellesama Piretiga, kes oli nendega kaks ööd vaeva näinud. Niisiis said dirigendid temalt kohapeal noodi ja nägid siis esmakordselt, mida nad täpselt juhatama peavad aga probleemi ei valmistanud see kellelegi.